ಫ್ರಾನ್ಸೆಸ್ ಫೂಂಗ್ ಚು ಯಾವೊ

***ಫ್ರಾನ್ಸೆಸ್ ಫೂಂಗ್ ಚು ಯಾವೊ*** ಒರ್ತಿ  ತೈವಾನಿ-ಅಮೆರಿಕನ್ ಗಣಿತಜ್ಞೆ ಬೊಕ್ಕ ಸೈದ್ಧಾಂತಿಕ ಕಂಪ್ಯೂಟರ್ ವಿಜ್ಞಾನಿ. ಆರ್ ಇತ್ತೆ ಸಿಂಗ್ಹುವಾ ವಿಶ್ವವಿದ್ಯಾಲಯೊಡು ಇನ್ಸ್ಟಿಟ್ಯೂಟ್ ಫಾರ್ ಇಂಟರ್ಡಿಸಿಪ್ಲಿನರಿ ಇನ್ಫರ್ಮೇಶನ್ ಸೈನ್ಸಸ್ (IIIS) ಡ್ ಚೇರ್ ಪ್ರೊಫೆಸರ್ ಆದ್ ಉಲ್ಲೆರ್. ಆರ್ ಹಾಂಗ್ ಕಾಂಗ್ ನಗರ ವಿಶ್ವವಿದ್ಯಾಲಯೊಡು ಕಂಪ್ಯೂಟರ್ ವಿಜ್ಞಾನ ವಿಭಾಗೊದ ಮುಖ್ಯಸ್ಥೆರ್ ಬೊಕ್ಕ ಕಂಪ್ಯೂಟರ್ ವಿಜ್ಞಾನ ವಿಭಾಗೊದ ಮುಖ್ಯಸ್ಥೆರ್ ಆದಿತ್ತೆರ್, ಅಲ್ಪ ಆರ್ ಇತ್ತೆ ಗೌರವ ಟೀಚರ್ ಆದ್ ಉಲ್ಲೆರ್. 

## ಬದ್ ಕ್
ಪದವಿ ಪಡೆಯಿನ ಬುಕ್ಕೊ ಬಿ.ಎಸ್. ೧೯೬೯ಡ್ ರಾಷ್ಟ್ರೀಯ ತೈವಾನ್ ವಿಶ್ವವಿದ್ಯಾಲಯೊಡ್ದ್ ಗಣಿತಶಾಸ್ತ್ರೊಡು ಪದವಿ ಪಡೆಯಿನ ಯಾವೊ ಮ್ಯಾಸಚೂಸೆಟ್ಸ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಡ್ ಮೈಕೆಲ್ ಜೆ. ಫಿಶರ್ ನ ಮೇಲ್ವಿಚಾರಣೆಡ್ ಪಿಎಚ್ ಡಿ ಮಲ್ತೆರ್, ೧೯೭೩ಡ್ ಪಿಎಚ್ ಡಿ ಮಲ್ತೆರ್. ಅರೆನ ಡಾಕ್ಟರೇಟ್ ಪ್ರಬಂಧ "ಆನ್ ಲೋವರ್ ಬೌಂಡ್ಸ್ ಫಾರ್ ಸೆಲೆಕ್ಷನ್ ಪ್ರಾಬ್ಲಮ್ಸ್" ಪನ್ಪಿನ ಶೀರ್ಷಿಕೆನ್ ಪಡೆಯೆರ್.  ಅಪಗ ಆರ್ ಇಲಿನಾಯ್ಸ್ ವಿಶ್ವವಿದ್ಯಾಲಯೊಡು ಅರ್ಬಾನಾ-ಚಾಂಪೇನ್, ಬ್ರೌನ್ ವಿಶ್ವವಿದ್ಯಾಲಯ, ಬೊಕ್ಕ ಸ್ಟ್ಯಾನ್ಫೋರ್ಡ್ ವಿಶ್ವವಿದ್ಯಾಲಯೊಡು ಸ್ಥಾನೊಲೆನ್ ಪಡೆಯೆರ್, ೧೯೭೯ಡ್ ಜೆರಾಕ್ಸ್ ಪಾಲೊ ಆಲ್ಟೊ ಸಂಶೋಧನಾ ಕೇಂದ್ರೊದ ಸಿಬ್ಬಂದಿಗ್ ಸೇರಿಯೆರ್, ಅಲ್ಪ ಆರ್ ೧೯೯೯ಡ್ ರಿಟರ್ಡ್ ಆಯಿನ ಮುಟ್ಟ ಇತ್ತೆರ್.

೨೦೦೩ಡ್, ಹಾಂಗ್ ಕಾಂಗ್ ನಗರ ವಿಶ್ವವಿದ್ಯಾಲಯೊಡು ಕಂಪ್ಯೂಟರ್ ವಿಜ್ಞಾನ ವಿಭಾಗೊದ ಅಧ್ಯಕ್ಷೆ ಬೊಕ್ಕ ಮುಖ್ಯಸ್ಥೆರಾದ್ ನಿವೃತ್ತಿಡ್ದ್ ಪಿದಯಿ ಬತ್ತೆರ್, ಜೂನ್ ೨೦೧೧ ಮುಟ್ಟ ಈ ಜಾಗೆಡೆ ಇತ್ತೆರ್. ಅಮೆರಿಕನ್ ಅಸೋಸಿಯೇಷನ್ ​​ಫಾರ್ ದಿ ಅಡ್ವಾನ್ಸ್ಮೆಂಟ್ ಆಫ್ ಸೈನ್ಸ್ ದ ಫೆಲೋ ಆದ್ ಉಲ್ಲೆರ್; ೧೯೯೧ಡ್, ಆರ್ ಬೊಕ್ಕ ರೊನಾಲ್ಡ್ ಗ್ರಹಾಂ ಅಮೆರಿಕನ್ ಮ್ಯಾಥಮ್ಯಾಟಿಕಲ್ ಅಸೋಸಿಯೇಷನ್ ​​ದ ಎಲ್. ಆರ್. ಫೋರ್ಡ್/ಲೆಸ್ಟರ್ ಆರ್. ಫೋರ್ಡ್ ಪ್ರಶಸ್ತಿನ್ ಅಕ್ಲೆನ ವಿವರಣಾತ್ಮಕ ಲೇಖನ "ಎ ವರ್ಲ್ವಿಂಡ್ ಟೂರ್ ಆಫ್ ಕಂಪ್ಯೂಟೇಶನಲ್ ಜ್ಯಾಮಿತಿ" ಗ್ ಗೆಂದಿಯೆರ್. [ 3 ]

ಯಾವೊನ ಕಂಡನಿ **, ಆಂಡ್ರ್ಯೂ ಯಾವೊ,** ಒರಿ ಪುದರ್ ಪೋಯಿನ ಸೈದ್ಧಾಂತಿಕ ಕಂಪ್ಯೂಟರ್ ವಿಜ್ಞಾನಿ ಬೊಕ್ಕ ಟ್ಯೂರಿಂಗ್ ಪ್ರಶಸ್ತಿ ಗೆಂದ್ ನಾರ್.     

ಯಾವೊನ ಮಸ್ತ್ ಸಂಶೋಧನೆ ಕಂಪ್ಯೂಟೇಶನಲ್ ಜ್ಯಾಮಿತಿ ಬೊಕ್ಕ ಕಾಂಬಿನೇಟೋರಿಯಲ್ ಅಲ್ಗಾರಿದಮ್ ಲೆನ ಕ್ಷೇತ್ರೊಡು ಉಂಡು; ಬೈನರಿ ಸ್ಪೇಸ್ ಪಾರ್ಟಿಷನಿಂಗ್ ದ ಬಗ್ಗೆ ಮೈಕ್ ಪ್ಯಾಟರ್ಸನ್ ನ ಒಟ್ಟುಗು ಮಲ್ತಿನ ಬೇಲೆಗ್,  ಡಾನ್ ಗ್ರೀನ್ ನ ಒಟ್ಟುಗು ಫೈನೈಟ್-ರೆಸಲ್ಯೂಶನ್ ಕಂಪ್ಯೂಟೇಶನಲ್ ಜ್ಯಾಮಿತಿದ ಬಗ್ಗೆ ಮಲ್ತಿನ ಬೇಲೆಗ್, ಬೊಕ್ಕ ಶಕ್ತಿ-ಪರಿಣಾಮಕಾರಿ ವಿದ್ಯುತ್ ನಿರ್ವಹಣೆಗಾದ್ ಅಲ್ಗಾರಿದಮ್ ಲೆನ್ ನಿಗದಿ ಮಲ್ಪುನ ಬಗ್ಗೆ ಅಲನ್ ಡೆಮರ್ಸ್ ಬೊಕ್ಕ ಸ್ಕಾಟ್ ಶೆಂಕರ್ ನ ಒಟ್ಟುಗು ಮಲ್ತಿನ ಬೇಲೆಗ್ ಆರ್ ಪುದರ್ ಪೋಯಿನಾರ್. 

ಇತ್ತೆ, ಆರ್ ಕ್ರಿಪ್ಟೋಗ್ರಫಿಡ್ ಬೇಲೆ ಮಲ್ತೊಂದುಲ್ಲೆರ್. ಅಲೆನ ಕಂಡನಿ ಆಂಡ್ರ್ಯೂ ಯಾವೊ ಬೊಕ್ಕ ವಾಂಗ್ ಕ್ಸಿಯಾಯುನ್ ನಕುಲೆನೊಟ್ಟುಗು, ಆರ್ SHA-1 ಕ್ರಿಪ್ಟೋಗ್ರಾಫಿಕ್ ಹ್ಯಾಶ್ ಫಂಕ್ಷನ್ ಡ್ ಪೊಸ ದಾಳಿಲೆನ್ ಲಾಡ್ಜ್ ಪತ್ತಿಯೆರ್ .  

## ಪ್ರಕಟಣೆಲು

* ಚುಂಗ್, ಎಫ್. ಆರ್. ಕೆ., ಎರ್ಡೋಸ್, ಪಿ., ಗ್ರಹಾಂ, ಆರ್. ಎಲ್., ಉಲಾಮ್, ಎಸ್. ಎಂ., ಬೊಕ್ಕ ಯಾವೊ, ಎಫ್. ಎಫ್. (೧೯೭೯). *ರಡ್ಡ್ ಗ್ರಾಫ್ ಲೆನ್ ಜೋಡಿಯಾದ್ ಒಂಜೇ ರೀತಿದ ಉಪಗ್ರಾಫ್ ಲೆಗ್ ಕನಿಷ್ಠ ವಿಭಜನೆ ಮಲ್ಪುನವು*. ಕಾಂಬಿನೇಟೋರಿಕ್ಸ್, ಗ್ರಾಫ್ ಥಿಯರಿ, ಬೊಕ್ಕ ಕಂಪ್ಯೂಟಿಂಗ್ ದ ಬಗ್ಗೆ ಟೆಂತ್ ಸೌತ್ ಈಸ್ಟರ್ನ್ ಕಾನ್ಫರೆನ್ಸ್ ದ ಪ್ರೊಸೀಡಿಂಗ್ಸ್, ಕಾಂಗ್ರೆಸ್ಸ್ ನ್ಯೂಮರೇಂಷಿಯಂ, ಇಸ್ಯೂ XXIII–XXIV, ಪುಟೊಕುಲು 3–18. ವಿನ್ನಿಪೆಗ್: ಯುಟಿಲಿಟಾಸ್ ಮ್ಯಾಥೆಮ್ಯಾಟಿಕಾ.

* ಗ್ರಹಾಂ, ರೊನಾಲ್ಡ್ ಎಲ್., ಬೊಕ್ಕ ಯಾವೊ, ಎಫ್. ಫ್ರಾನ್ಸಿಸ್ (೧೯೮೩). *ಒಂಜಿ ಸರಳ ಬಹುಭುಜಾಕೃತಿದ ಉಬ್ಬು ಹಲ್ ನ್ ಕಂಡುಕೊನೊಡು*. ಜರ್ನಲ್ ಆಫ್ ಅಲ್ಗಾರಿದಮ್ಸ್, ಸಂ. 4(4), ಪುಟೊಕುಲು 324–331.

* ಯಾವೊ, ಎ. ಸಿ., ಬೊಕ್ಕ ಯಾವೊ, ಎಫ್. ಎಫ್. (೧೯೮೫). *ಡಿ-ಆಯಾಮದ ಜ್ಯಾಮಿತೀಯ ಪ್ರಶ್ನೆಲೆಗ್ ಒಂಜಿ ಸಾಮಾನ್ಯ ವಿಧಾನ*. ಪ್ರೊಸೀಡಿಂಗ್ಸ್ ಆಫ್ ದ ೧೭ನೇ ಥಿಯರಿ ಆಫ್ ಕಂಪ್ಯೂಟಿಂಗ್ ಕಾನ್ಫರೆನ್ಸ್ (ಎಸ್ ಟಿ ಒ ಸಿ ೧೯೮೫), ಪುಟೊಕುಲು ೧೬೩-೧೬೮. ನ್ಯೂಯಾರ್ಕ್: ಎಸಿಎಂ.

* ಗ್ರೀನ್, ಡೇನಿಯಲ್ ಎಚ್., ಬೊಕ್ಕ ಯಾವೊ, ಎಫ್. ಫ್ರಾನ್ಸಿಸ್ (೧೯೮೬). *ಸೀಮಿತ-ರೆಸಲ್ಯೂಶನ್ ಲೆಕ್ಕಾಚಾರದ ಜ್ಯಾಮಿತಿ*. ಕಂಪ್ಯೂಟರ್ ಸೈನ್ಸ್ ಕಾನ್ಫರೆನ್ಸ್ ದ 27ನೇ ಫೌಂಡೇಶನ್ಸ್ ಕಾನ್ಫರೆನ್ಸ್ (ಎಫ್ ಒ ಸಿ ಎಸ್ 1986) ದ ಪ್ರೊಸೀಡಿಂಗ್ಸ್, ಪುಟೊಕುಲು 143–152.

* ಗ್ರಹಾಂ, ರಾನ್, ಬೊಕ್ಕ ಯಾವೊ, ಫ್ರಾನ್ಸಿಸ್ (೧೯೯೦). *ಕಂಪ್ಯೂಟೇಶನಲ್ ಜ್ಯಾಮಿತಿಗ್ ಒಂಜಿ ತ್ವರಿತ ಪರಿಚಯ*. ಅಮೆರಿಕನ್ ಮ್ಯಾಥೆಮ್ಯಾಟಿಕಲ್ ಮಾಸಿಕ, ಸಂಚಿಕೆ 97(8), ಪುಟೊಕುಲು 687–701.

* ಪ್ಯಾಟರ್ಸನ್, ಮೈಕೆಲ್ ಎಸ್., ಬೊಕ್ಕ ಯಾವೊ, ಎಫ್. ಫ್ರಾನ್ಸಿಸ್ (೧೯೯೦). *ಗುಪ್ತ-ಮೇಲ್ಮೈ ನಿರ್ಮೂಲನೆ ಬೊಕ್ಕ ಘನ ಮಾದರಿ ಮಲ್ಪುನ ಪರಿಣಾಮಕಾರಿ ಬೈನರಿ ಜಾಗ ವಿಭಾಗೊಲು*. ಡಿಸ್ಕ್ರೀಟ್ ಬೊಕ್ಕ ಕಂಪ್ಯೂಟೇಶನಲ್ ಜ್ಯಾಮಿತಿ, ಸಂ. 5(5), ಪುಟೊಕುಲು 485–503.

* ಯಾವೊ, ಫ್ರಾನ್ಸಿಸ್, ಡೆಮರ್ಸ್, ಅಲನ್, ಬೊಕ್ಕ ಶೆಂಕರ್, ಸ್ಕಾಟ್ (೧೯೯೫). *ಕಡಿಮೆ ಆಯಿನ ಸಿಪಿಯು ಪವರ್ ಗ್ ಒಂಜಿ ಶೆಡ್ಯೂಲಿಂಗ್ ಮಾದರಿ*. ಕಂಪ್ಯೂಟರ್ ಸೈನ್ಸ್ ಕಾನ್ಫರೆನ್ಸ್ ದ 36ನೇ ಫೌಂಡೇಶನ್ಸ್ ದ ಪ್ರೊಸೀಡಿಂಗ್ಸ್ (ಎಫ್ ಒ ಸಿ ಎಸ್ 1995), ಪುಟೊಕುಲು 374-382. ಐಇಇಇ ಕಂಪ್ಯೂಟರ್ ಸೊಸೈಟಿ.

* ಹುವಾಂಗ್, ಎಸ್.ಸಿ., ವಾನ್, ಪೆಂಗ್-ಜುನ್, ವು, ಸಿ.ಟಿ., ಲಿ, ಯಿಂಗ್ಶು, ಬೊಕ್ಕ ಯಾವೊ, ಎಫ್. (೨೦೦೭). *ವೈರ್ಲೆಸ್ ಸಂವೇದಕ ಜಾಲೊಲೆಡ್ ಡೇಟಾ ಸಂಗ್ರಹಣೆದ ವೇಳಾಪಟ್ಟಿಗ್ ಒಂಜಿ ನಿಕಟ-ಸ್ಥಿರ ಅಂದಾಜಿ ವಿಧಾನ*. ಕಂಪ್ಯೂಟರ್ ಸಂವಹನೊಲೆನ 26ನೇ ಐಇಇಇ ಅಂತರರಾಷ್ಟ್ರೀಯ ಸಮ್ಮೇಳನೊದ ಕಾರ್ಯವೈಖರಿ (ಇನ್ಫೋಕಾಮ್ ೨೦೦೭), ಪುಟೊಕುಲು ೩೬೬-೩೭೨.

## ಉಲ್ಲೇಖೊಲು